130 S. BRUSINA. 
zemljom, koju je kiša izprala, uslied opustošenja drveća, stranom 
su ljudi sami nasipali iz zdravstvenih razloga, budući su one drage 
nanosom postale blatne i plitko more. Za vrieme Rimljana bila je 
luka pod imenom ,Epilicum“ glasovita. 
Pokušao sam jedan put loviti izvan luke, i to napram mana- 
stiru Franjevaca u dubljini od 20 do 30 stopa, nu svuda sam 
naišao na pjeskovito tlo, u kom sam našao množinu brizgavaca, 
Holoturia, i morskih ježeva roda Toxopneustes i Psammechinus, kojih 
sam na stotine izvukao. 
Gospodin Ante Šimunić, činovnik kod prizivnoga suda, naš 
revni muzealni povjerenik predao mi je 5 srebrnih i 26 bakrenih 
novaca, jedan stari pečat i 3 komada starih željeznih sprava, kao 
i knjiga za biblioteku. 
Dočim sam se bavio u Zadru, prispio je ratni parobrod , Trieste“, 
zapovjednik mu gosp. Kern sa gosp. T. Oesterreicherom, koj je 
s drugimi najvrstnijimi častnici mornarice, ako se ne varam od 
god. 1859 počamši, počeo obrodjivati jadransko more, da sastavi 
novu idografičku kartu, koja je svakim danom bila potrebnija, jer 
su stare dosta nepodpune i netočne bile. Dakako da se je to pod- 
uzeće započelo najviše iz strategičkih razloga, sasvim tim je ipak 
ne samo trgovini nego i znanosti veoma koristno, a i pravo je, 
da imamo nješto od mornarice, koja nas toliko milijuna stoji. Ne 
mislim tu samo austrijsku nego u obće sve mornarice; koliko mi- 
lijuna progutaju, a zašto su? Da kod prve prigode unište, satru, 
razore. Jedva su u zadnje doba amerikanci i englezi dali, za 
vrieme mira, gdjekoj ratni parobrod u svrhu znanstvenih iztraži- 
vanja. Budući još u Beču, bio sam dobio posredovanjem pok, 
Zelebora, čuvara kod dvorskoga zoologičkoga kabineta, dopis na 
mornarske vlasti, kamo goder bih došao, da bi mi morale ratne 
ladje pružiti svu pomoć za moja iztraživanja. Pomislio sam, da 
bi ova sgodna prilika bila, te sam se zato predstavio gorepome- 
nutom komandantu ekspedicije. On me prijazno primi, saznavši 
razlog moga tamošnjega boravljenja sam mi ponudi, neka s njime 
idem. 
Na toliku uljudnost nisam ni pokazao, ni spomenuo preporučno 
pismo ministarstva. Na večer sam se ukrcao, a rano u jutro od- 
putovasmo put otoka Zuri, jer tamo je njihov cilj bio. 
